google/wiki40b huggingface dataset:
फिर वही दिल लाया हूँ (1963 फ़िल्म)

संक्षेप

जमुना (वीना) और उसके पति के बीच रिश्तों में दरार बढ़ता जाता है और अंत में वो घर छोड़ कर जाने का फैसला करती है। लेकिन उसका पति उसे अपने बेटे को साथ ले जाने नहीं देता है। इस कारण जमुना अपने बेटे को पाने के लिए उसका अपहरण कर लेती है और अपने पति की जिंदगी से हमेशा के लिए चले जाती है।
कुछ सालों के बाद जमुना का बेटा, मोहन (जॉय मुखर्जी) बड़ा हो जाता है और एक दिन मोहन की मुलाक़ात मोना (आशा पारेख) से होती है। दोनों एक दूसरे की ओर खींचे चले जाते हैं। लेकिन मोना के माता-पिता उसकी शादी बिहारीलाल उर्फ दिफू से करना चाहते हैं, जो विलायत से लौटा है और एक अमीर खानदान से है। एक दिन मोना और उसके दोस्त श्रीनगर घूमने जाते हैं, मोहन भी उनका पीछा करते हुए वहीं चले जाता है।
वहीं, जमुना का पति अचानक एक दिन घोषणा करता है कि उसका बेटा, मोहन घर लौट आया है। जब ये खबर जमुना को मिलती है तो वो हैरान रह जाती है। उसे पता चलता है कि जो उनका बेटा होने का दावा कर रहा है, वो रमेश है। अब उसे इस झूठ से पर्दा हटाने के लिए अपने आप को सामने लाना पड़ेगा और मोहन के अपहरण की बात भी कबूलनी पड़ेगी।
फ्रांसोवा आंगलेया

इन्हें भी देखें

हिग्स बोसॉन
तेरी कसम

संक्षेप

डॉली (पूनम ढिल्लों) और राकेश (गिरीश कर्नाड) कई करोड़ की संपत्ति के एकमात्र उत्तराधिकारी हैं और वे अपने शानदार तरीके से रहते हैं। राकेश दोनों में से एक है जो जिम्मेदार है और पारिवारिक व्यवसाय का प्रबंधन करता है। साथ ही साथ बिगड़ैल डॉली की महँगी चीजों के पैसे चुकाता है। टोनी (कुमार गौरव) एक गरीब परिवार से है और एक ही कॉलेज में डॉली के साथ पढ़ाई करता है। वह डॉली से प्यार करता है लेकिन इसे स्वीकार करने उसे शर्म आती है। हालांकि डॉली को एक गायक की आवाज पसंद है और जब वह जानती है कि यह टोनी की आवाज़ है, तो वह उससे शादी करने का फैसला करती है। डॉली का भाई टोनी की बहन शांति (रणजीता कौर) से शादी करता है।
लेकिन डॉली का अहंकार हर किसी के जीवन में तनाव पैदा करता है। इसके अलावा, वह अपने ससुराल वालों के सामने अपनी सास को नौकरानी की तरह व्यवहार करती है। उनमें से कुछ शादीशुदा जोड़े को तोड़ कर डॉली को उसके पूर्व प्रेमी मॉन्टी के साथ मिलाना चाहते हैं। जब वह बीमार होती हैं तो डॉली अपनी सास को अस्पताल के वार्ड में भेज देती है। टोनी ने मांग की कि वह उसकी मां से माफ़ी मांगे। उसने मना कर दिया और छोड़ के चली गई। टोनी राकेश की कंपनी में अपना काम छोड़ता है और एक पेशेवर गायक बन जाता है। आगे डॉली और टोनी के अहसास की कहानी है।
बोथ्निया लाइन

जान-पहचान

अगस्त 2010 में संपन्न होने से, बोथ्निया लाइन ने स्वीडिश रेलवे में 190 किलोमीटर की वृद्धि की। 250 किलोमीटर/घंटे की गति पर यह स्वीडन का सबसे तेज़ गति की क्षमता का ट्रैक है। इसका रूट है क्रामफोर्स एअरपोर्ट से लेकर ओमेओ तक है और इस के लिए 140 पुल और 25 किलोमीटर की सुरंगें बनाई गई।
इसका निर्माण बोथ्नियाबनान एबी द्वारा किया गया
मजहब की आलोचना

मजहब की आलोचना से आशय मजहब के विचार, मजहब के सत्य या मजहब के व्यावहारिक पक्ष की आलोचना से है। इसमें मजहब के राजनैतिक एवं सामाजिक परिणामों की आलोचना भी सम्मिलित है।
ऐतिहासिक दृष्टि से मजहब की आलोचना का इतिहास बहुत पुराना है। यूनान में ५वीं शताब्दी ईसापूर्व में डायागोरस (मेलोस का नास्तिक) ने मजहब की आलोचना की है।  इसी तरह प्राचीन रोम में प्रथम शताब्दी ईसापूर्व में लुक्रेटिअस डी ररेरम नेचुरा इसका उदाहरण है। 
मजहब के आलोचक सामान्यतः मजहब को समयातीत (आउटडेटेड), व्यक्ति के लिए हानिकारक, समाज के लिए हानिकर, विज्ञान के विकास के लिए एक बाधा, अनैतिक कानूनों या प्रथाओं का एक स्रोत तथा सामाजिक नियन्त्रण का एक राजनैतिक औजार मानते हैं।
हसन डरहम

हसन डरहम (अंग्रेज़ी: Hasan Durham) एक क्रिकेट खिलाड़ी है जो बरमूडा क्रिकेट टीम के लिए खेलते हैं। इन्होंने अपने एक दिवसीय अंतर्राष्ट्रीय क्रिकेट कैरियर की शुरुआत २००६ में की थी। इन्होंने २००६ तक कुल ०९ मैच खेले जिसमें ३५ रन बनाए।
बमाको

माली की राजधानी बमाको है।
व्‍यान वात

व्‍यान वायु

यह वायु समस्‍त शरीर में धूमती है। इसी वायु के प्रभाव से रस, रक्‍त तथा अन्‍य जीवनोपयोगी तत्‍व सारे शरीर में बहते रहते हैं। शरीर के समस्‍त कार्यकलाप और कार्य करनें की चेष्‍टायें बिना व्‍यान वायु के सम्‍पन्‍न नहीं हो सकती हैं। जब यह कुपित होती है तो समस्‍त शरीर के रोग पैदा करती है।

सन्‍दर्भ ग्रन्‍थ:

चरक संहिता
सुश्रुत संहिता
वाग्‍भट्ट
चिकित्‍सा चन्‍द्रोदय
खून भरी माँग

संक्षेप

आरती वर्मा (रेखा) विधवा है जिसके दो बच्चे हैं। वह बदसूरत महिला है जिसके चेहरे पर एक बड़ा जन्म चिह्न है। रहस्यमय परिस्थितियों में एक कार दुर्घटना में आरती के पति की मृत्यु हो गई और उसके पिता (सईद जाफ़री) शहर के सबसे अमीर और सबसे प्रसिद्ध व्यापारियों में से एक हैं। हालांकि, जब आरती के पिता की हत्या उनके कार्यकर्ता हीरालाल (कादर ख़ान) ने की, तो आरती की दुनिया पूरी तरह नष्ट हो गई। हीरालाल एक दोस्त होने का नाटक करता है और उसका पिता की तरह ख्याल रखता है। वह विदेश से अपने गरीब भतीजे संजय (कबीर बेदी) को बुलाता है, जो आरती की सबसे अच्छी दोस्त नंदिनी (सोनू वालिया) का प्रेमी भी है। यद्यपि नंदिनी आरती से प्यार करती है लेकिन वह संजय से भी बहुत प्यार करती है। जब वह उसे मदद करने के लिए अनुरोध करता है, तो वह अंततः उसे आरती की संपत्ति को लूटने में मदद करने के लिए सहमत होती है।
धीरे-धीरे, संजय आरती के बच्चों के करीब आता है। नंदिनी और बाकी का परिवार संजय से शादी करने के लिए आरती को आश्वस्त करते हैं और आखिर में, वह उससे शादी करती है। शादी के एक दिन बाद, आरती, संजय और नंदिनी एक छोटी सी यात्रा पर जाते हैं, जिसमें संजय ने आरती को मगरमच्छ से भरे पानी में धक्का दिया, ताकि वह मर जाए और उसे उसकी संपत्ति मिल जाए। मगरमच्छ आरती के शरीर और चेहरे को नोचता और काटता है। हालांकि, आरती का शरीर नहीं मिलता और संजय विरासत का उत्तराधिकारी नहीं हो सकता है जब तक कि उसका शरीर नहीं मिलता। संजय निराशा में बच्चों और आरती के पालतू जानवरों के लिए अभद्र हो जाता है। हालांकि यह सब जब हो रहा है, आरती को एक बूढ़ा किसान द्वारा बचाया जाता है।
कुछ महीने बाद, बेहद विकृत हो चुकी आरती अपने शहर लौटने का फैसला करती है और खुद का और उसके परिवार का बदला लेना चाहती है। व्यापक प्लास्टिक सर्जरी के भुगतान के लिये वह अपने महंगी हीरे की बालियों का आदान-प्रदान करती है और एक आश्चर्यजनक रूप से सुंदर महिला बन जाती है, जो उसके पहले रूप से बहुत अलग है। आरती फिर उसका नाम ज्योति में बदलती है और उसी एजेंसी में एक मॉडल के रूप में नौकरी पाती है जहां नंदिनी भी काम करती है। उसका लक्ष्य संजय को एक अजनबी के रूप में लुभाना है और उसी तरह उसे मारना है जैसा कि उसने उसे मारने की कोशिश की थी। आरती हत्या और बदला लेने की एक खतरनाक यात्रा पर जाती है और जब तक वह अपने घर, परिवार और गरिमा को वापस नहीं ले लेती तब तक वह संतुष्ट नहीं होगी।
पोपोकटेपेटल

यह एक प्रमुख ज्वालामुखी है।

भौगोलिक स्थिती

उत्तरी अमेरिका महाद्वीप के मैक्सिको नामक देश मे स्थित है।
आचार्य पुष्पदंत

आचार्य पुष्पदंत (1 शताब्दी CE) एक दिगम्बर साधु थे। उन्होंने और आचार्य भूतबली ने जैन धर्म के सबसे पवित्र ग्रन्थ, षट्खण्डागम की रचना की थी।
कविता बालकृष्णन

डॉ कविता बालकृष्णन (मलयालम: കവിത ബാലകൃഷ്ണൻ; जन्म 1 जून, 1976) एक कला आलोचक, कवि , समकालीन कला शोधकर्ता, कला चित्रकार और कला की क्यूरेटर है। उस ने 1998 से 1999 तक ललित कला त्रिवेन्द्रम कॉलेज में कला इतिहास की एक व्याख्याता के रूप में अपना शिक्षण कैरियर शुरू किया। बाद में उन्होंने आर.एल.वी. थ्रिपुनिथुरा में संगीत और फाइन आर्ट्स कॉलेज और मुंबई में नेशनल इंस्टीट्यूट ऑफ फैशन टेक्नोलॉजी (निफ्ट) में विज़िटिंग फैकल्टी के रूप में काम किया। बालकृष्णन वर्तमान में कला के इतिहास और सौंदर्यशास्त्र में सरकारी ललित कला कॉलेज   त्रिशूर,  केरल राज्य, भारत में एक व्याख्याता हैं।

शैक्षणिक कैरियर

बालाकृष्णन ने 1998 में महाराजा सयाजीराव विश्वविद्यालय बड़ौदा से ललित कला इतिहास और सौंदर्यशास्त्र में मास्टर डिग्री प्राप्त की। फिर उसने मलयालम पत्रिकाओं में साहित्य-उन्मुख चित्रों के अभ्यास पर एक शोध थीसिस पेश किया, जिसके लिए उन्हें 2009 में महात्मा गांधी विश्वविद्यालय, कोट्टायम से पीएचडी से सम्मानित किया गया।

पुरस्कार

13 साल की उम्र में उन्हें पेंटिंग के लिए सोवियत लैंड नेहरू पुरस्कार मिला, जब उसने वो हुनाल काला सागर, यूक्रेन (पूर्व सोवियत संघ) के आर्टेक (शिविर) के इंटर नेशनल यंग पायनियर कैंप में क्रीमिया तट पर बतीत किया।
 उनकी पुस्तक केरलाटाइल चित्रकल्यायद वेर्थमनाम ने ने 2007 में मलयालम में ललित कला अकादमी से कला पर सर्वश्रेष्ठ पुस्तक के लिए राज्य पुरस्कार जीता था। वर्ष 2005 में उन्हें एसबीटी साहित्य पुरस्कार पुरस्कार से सम्मानित किया गया और 2007 में कविता के लिए एक अयप्पापन से सम्मानित किया गया।
आकाश विजयवर्गीय

विवाद

26 जून 2019 को इंदौर नगर निगम का दल जेल रोड़ क्षेत्र में एक जर्जर मकान को गिराने पहुंचा, इसकी सूचना मिलते ही आकाश मौके पर पहुंचे,और बल्ला (क्रिकेट बेट) लेकर निगम अधिकारि पर हमला करने पहुच गए। उनके साथ कुछ असामाजिक तत्व भी थे। जहां उनकी नगर निगम के अधिकारी से बहस हो गई। तभी आकाश क्रिकेट का बल्ला लेकर नगर निगम के अधिकारियों से भिड़ गए। आकाश ने बल्ले से अफसरों पर हमला भी किया।हमले की कई वीडियो वायरल हुई। मामले में आकाश के खिलाफ एफ.आई.आर दर्ज कर उन्हें गिरफ्तार कर लिया गया। आकाश ने बयान में कहा की हमारा यही मोटो है - आवेदन फिर निवेदन फिर दे दनादन । इसकी काफी निंदा हुई। इस घटना के बाद उनके पिता bjp नेता कैलाश विजयवर्गीय ने भी मीडिया वालों को कुछ बेतुके जवाब दिए । प्रधानमंत्री नरेंद्र मोदी ने भी इस मामले की निंदा की थी और आकाश तो विधायक पद से हटाने तक कि बात करि थी। बीजेपी के बड़े नेताओं जैसे मुख्यमंत्रीशिवराज सिंह चौहान जैसे दिग्गज नेताओं ने भी इंटरव्यू में चुप रहना बेहतर समझा।वही खड़े शख्स  ने बताया कि निगम अमला लेकर जर्जर मकान तोड़ने आया था तभी विधायक वहां पहुचे और विवाद करने लगे।  बाद में कोर्ट के आदेश अनुसार रिहा कर दिया गया।
भारत स्टेज उत्सर्जन मानक

भारत स्टेज उत्सर्जन मानक (अंग्रेजी: Bharat stage emission standards (BSES; बीएसईएस)), भारत सरकार द्वारा स्थापित उत्सर्जन मानक हैं जो, आंतरिक दहन इंजनों और स्पार्क-इग्निशन इंजनों जिनमें मोटर वाहन शामिल हैं, द्वारा उत्सर्जित वायु प्रदूषकों की मात्रा का विनियमन करते हैं। मानकों और उनको लागू किए जाने की समयसीमा का निर्धारण पर्यावरण और वन मंत्रालय और जलवायु परिवर्तन के तहत केंद्रीय प्रदूषण नियंत्रण बोर्ड द्वारा किया जाता है। 
यूरोपीय विनियमों पर आधारित इन मानकों को पहली बार 2000 में लागू किया गया था। तब से लगातार मानदंडों को सख्त किया जा रहा है। मानकों के लागू होने के पश्चात निर्मित सभी नए वाहनों के लिए इन विनियमों के अनुरूप होना आवश्यक है। अक्टूबर 2010 से पूरे देश में भारत स्टेज (बीएस) III मानकों को लागू किया गया। 13 प्रमुख शहरों में तो भारत स्टेज IV उत्सर्जन मानक अप्रैल 2010 से लागू हैं जबकि, अप्रैल 2017 से इन्हें पूरे देश में लागू किया गया है। भारत सरकार ने 2016 में घोषणा की कि, बीएस-V मानकों को लागू करने के बजाय 2020 तक पूरे देश में सीधे बीएस-VI मानकों को अपनाया जायेगा। 
बढ़ते प्रदूषण को देखते हुए 15 नवंबर, 2017 को भारत के पेट्रोलियम मंत्रालय ने सार्वजनिक तेल विपणन कंपनियों के साथ परामर्श करके यह निर्णय लिया कि राष्ट्रीय राजधानी क्षेत्र दिल्ली में बीएस-VI ग्रेड वाहन ईंधनों को 1 अप्रैल, 2020 के बजाय अब 1 अप्रैल, 2018 से ही लाया जायेगा। दिल्ली के वायु प्रदूषण की भारी समस्या के कारण पेट्रोलियम मंत्रालय ने तेल विपणन कंपनियों से इस बात की संभावना का पता लगाने को कहा गया था कि क्या 1 अप्रैल, 2019 से पूरे राष्ट्रीय राजधानी क्षेत्र में बीएस-VI वाहन ईंधनों को लागू किया जा सकता है या नहीं? हालांकि इस निर्णय से वाहन निर्माता कम्पनियों में खलबली मच गयी क्योंकि उनकी योजना तो बीएस-VI वाहनों का उत्पादन 2020 से शुरु करने की थी।      
दुपहियों के 2-स्ट्रोक इंजनों को चरणबद्ध तरीके से हटाने, मारुति 800 के उत्पादन को बन्द करने और इलेक्ट्रॉनिक नियंत्रण की शुरुआत वाहनों के उत्सर्जन से संबंधित नियमों के कारण हुई है। 
हालांकि यह मानक प्रदूषण के स्तर को कम करने में मदद करते हैं, पर इनको लागू करने मे प्रयुक्त बेहतर तकनीक, वाहनों और ईंधनों के मूल्य में वृद्धि का कारण बनती है। हालांकि यह वृद्धि वायु प्रदूषण के कारण होने वाली बीमारियों मे आई कमी और इसके परिणामस्वरूप सार्वजनिक स्वास्थ्य सेवाओं की लागत में हुई बचत द्वारा समायोजित होती है। वायु प्रदूषण के संपर्क में आने से श्वसन और हृदय रोग हो सकते हैं, जिनके कारण 2010 में लगभग 6.2 लाख लोगों की मृत्यु होने का अनुमान है और भारत में वायु प्रदूषण संबंधी स्वास्थ्य लागत का मूल्यांकन, सकल घरेलु उत्पाद के 3% पर किया गया है।
ब्लैकफूट लोग

ब्लैकफूट देश

ब्लैकफूट देश चार देशों से मिलकर बना है। ये देश पीगन, सिकसिका, उत्तरी पीगन और कैनाई या खूनी (ब्लड) इंडियन्स हैं।  ये चार देश मिलकर ब्लैकफूट समुदाय या ब्लैकफूट कॉन्फेडरेसी बनाते हैं जिसका अर्थ है कि ये सभी एक दूसरे की सहायता के लिये एक दूसरे से जुडे हुए हैं। इन देशों कि अपनी अलग-अलग सरकारें हैं जो किसी मुखिया द्वारा संचालित होती हैं। ये चारों अक्सर धार्मिक या सामाजिक अवसरों पर साथ मिलते हैं। आज के युग में अमेरिकी सीमा में पीगन या पिकुनी ही एकमात्र बचे हुए ब्लैकफूट समुदाय हैं जो मोन्टाना में रहते हैं।

नेता का चुनाव

ब्लैकफूट इंडियन्स में परिवार का बहुत महत्व होता है। यात्रा के स्माय भी ये २०-३० के गुट में बंट जाते हैं, लेकिन गम और खुशियों में एक दूसरे से मिलने साथ आते हैं।  वे नेतृत्व क्षमता का आदर करते हैं और ऐसे सरदार का चुनाव करते हैं जो उनके समुदाय या कबीले को बुद्धिमानी से चलाए। शांतिकाल में वो एक शांति का नेता चुनते हैं जिसकी जिम्मेदारी अन्य समुदायों से शांति संबंध स्थापित करना होता है। युद्ध प्रमुख की उपाधि चुनावों से नहीं बल्कि विभिन्न लडाईयों में उम्दा साहसिक प्रदर्शनों जिनमें दुश्मन को जिन्दा पकडना जैसी कलाएँ शामिल हैं, के बल पर जीती जाती है।  ब्लैकफूट समुदायों में चुने हुए प्रमुख नेता के अलावा छोटे नेता भी होते हैं।

समाज

ब्लैकफ़ूट देशों में लोगों के विभिन्न समाज और समुदाय थे जिन्के विभिन्न किस्म के कार्याविधियाँ होती थीं। युवाओं को समाज में कुछ खास परम्पराओं और परीक्षाओं में खरा उअतरने के बाद ही शामिल किया जाता था। युवाओं को व्रत और पूजा अर्चना के लिए चार दिनों तक अकेले बाहर रहना होता था। उनका मुख्य उद्देश्य एक ऐसा दृश्य देखना होता था जो उनके भविष्य को परिभाषित करती हो। ऐसा दृष्य देखने के बाद युवक गाँव में शामिल होने के लिए वापस लौट आता था।
युद्धक समाज में युवा लड़को को युद्धकला में निपुड़ होना होता था और युद्ध की तैयारियाँ करते रहनी होती थीं। योद्धाओं को भी आत्मीय शुद्धता से गुजरना होता था, स्वयं को रंगों से रंगना होता था। युद्धक समुदायों के नेता अपने साथ भाला या नुकीले डंडे ले कर चलते थे जो कि पंखों, चमड़ों इत्यादि से सजे होते थे। वो दुश्मन को अपने डंडों से छूने और भाग जाने से इज्जत कमाते थे।
धार्मिक समाज के लोगों का काम ब्लैकफूट समुदाय के पवित्र स्थलों और सामानों की सुरक्षा करना और धार्मिक अनुष्ठानों का आयोजन करना होता था। वे योद्धाओं को लड़ाईयों से पहले आशीर्वाद देते थे और उनकी जीत केल इये अनुष्ठान करते थे। उनका मुख्य उत्सव सूर्य नृत्य था। सूर्य नृत्य के जरिए वो परमात्मा की प्रार्थना करते थे और उनसे समुदाय के लिये भोजन और सुरक्षा मांगते थे। 
महिलाओं का कार्य भी महत्वपूर्ण था। कपड़ों और कवचों पर कढाई पुताई करने के अलावा, युद्ध के लिये तैयार करना, कपडे बनाना, बच्चों की देखभाल और प्राथमिक शिक्षा देना, भोजन बनाना, और उसे बचा के रखना और शिकारियों की सफलता के लिये अनुष्ठान आयोजित करना इनके मुख्य कार्य थे।
२५४९ ईसा पूर्व

२५४९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५४९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
निकाह (1982 फ़िल्म)

संक्षेप

हैदर (राज बब्बर) और नीलोफर (सलमा आग़ा) दोनों ओस्मानिया यूनिवर्सिटी में अपनी पढ़ाई करते रहते हैं। हैदर एक कवि बनना चाहते रहता है और नीलोफर से प्यार करने लगता है। उसे ये पता नहीं होता है कि नीलोफर की पहले ही वसीम के साथ सगाई हो चुकी है। जल्द ही नीलोफर और वसीम की शादी हो जाती है और वहीं हैदर एक मशहूर कवि और एक मैगज़ीन का संपादक बन जाता है।
शादी के बाद नीलोफर को पता चलता है कि वसीम को बस अपने काम से ही प्यार है और वो छोटी छोटी चीजों के लिए भी विमान में बैठ कर दूसरे शहर चले जाया करता है। हनीमून के दिन वसीम को एक बहुत बड़ा काम मिलता है और वो सारा का सारा वक्त काम करने में बिता देता है। इसके बाद भी कई बार वसीम उससे समय का वादा कर के वादा तोड़ देता है और नीलोफर को अकेला रोता हुआ छोड़ जाता है।
शादी के एक साल बाद उनके शादी की सालगिरह का वक्त भी आ जाता है। दोनों पार्टी का आयोजन करते हैं, लेकिन वसीम पार्टी में आ नहीं पाता है और सभी मेहमान नीलोफर से सवाल पे सवाल करते हैं, जिससे नीलोफर पार्टी छोड़ कर अपने कमरे में चले जाती है। वसीम के घर आने के बाद उन दोनों में जम कर बहस होती है और गुस्से में वसीम उसे तीन बार तलाक कह देता है। 
नीलोफर को हैदर अपने मैगज़ीन में काम पर रख लेता है। इस दौरान उसे एहसास होता है कि हैदर अब भी उससे प्यार करता है। वसीम, जो गुस्से में नीलोफर को तलाक दे चुका है, वो दुबारा उससे शादी करना चाहते रहता है और इस कारण वो इमाम से मिलता है और इस मामले में सलाह मांगता है। इमाम उससे कहता है कि शरीया क़ानून के अनुसार उसे बताता है कि नीलोफर को इसके लिए किसी और से शादी करनी पड़ेगी, फिर तलाक लेने के बाद ही वो उससे फिर शादी कर सकता है।
इस दौरान हैदर अपनी दिल की बात नीलोफर को बता देता है। वे दोनों अपने माता-पिता की सहमति के बाद शादी कर लेते हैं। वसीम उसे एक पत्र लिखता है, जिसमें लिखा होता है कि वो हैदर को तलाक दे कर उससे फिर शादी कर ले। लेकिन वो पत्र नीलोफर के जगह हैदर पढ़ लेता है और उसे लगता है कि वसीम और नीलोफर एक दूसरे से अब भी प्यार करते हैं। वो वसीम को नीलोफर के पास लाता है और कहता है कि वो तलाक देने को तैयार है। लेकिन नीलोफर इससे इंकार कर देती है और कहती है सवाल करती है कि क्यों वे लोग उसके साथ एक महिला की तरह नहीं, बल्कि एक जायदाद की तरह बर्ताव कर रहे हैं? इसके बाद वो कहती है कि वो हैदर के साथ ही अपनी जिंदगी बिताना चाहती है। वसीम उन दोनों को शुभकामनायें देते हुए चला जाता है।
यूरेनियम खनन

यूरेनियम खनन जमीन से यूरेनियम अयस्क की निकासी की प्रक्रिया है। 2015 में दुनिया भर में यूरेनियम का उत्पादन 60,496 टन हुआ था। पूरे दुनिया में 70 फीसदी उत्पादन मात्र तीन देशों कजाकिस्तान, कनाडा और ऑस्ट्रेलिया में होता है। इन तीन देशों के अलावा एक हजार टन उत्पादन करने वाले देशों में निगेर, रूस, नामीबिया, उज्बेकिस्तान, चीन, संयुक्त राष्ट्र और यूक्रेन हैं। खनन से प्राप्त यूरेनियम का लगभग पूरी तरह से परमाणु संयंत्रों में ईंधन के रूप में प्रयोग होता है।
यूरेनियम अयस्क प्राप्त करने हेतु अयस्क सामग्री को पिसा जाता है, जिससे सभी कण समान आकार के हो और उसके पश्चात रासायनिक अभिक्रिया द्वारा यूरेनियम को निकाला जाता है। इस प्रक्रिया द्वारा एक पीले रंग का शुष्क चूर्ण प्राप्त होता है। इसे यूरेनियम के बाजार में U₃O₈ के रूप में बेच दिया जाता है।

इतिहास

यूरेनियम का खोज वर्ष 1789 में किया गया था, लेकिन खनन करने वालों ने यूरेनियम अयस्क को पहले ही देख लिया था। यूरेनियम का ऑक्‍साइड जो राल जैसी वस्तुओं में पाया जाता है, के बारे में क्रूसने होरी ने वर्ष 1565 में बताया था। इसके बाद और इसके खोज से पूर्व जैचीमोव में 1727 और स्च्वर्जवल्ड में 1763 में इसके अयस्क मिलने का पता चला था।
उन्नीसवीं सदी में यूरेनियम अयस्क बोहेमिया और कॉर्नवल में खनन करने से प्राप्त होता था। पहली बार जानकर इसके खनन का कार्य जैचीमोव में हुआ था। इसे चाँदी खनन का शहर भी कहा जाता है। मैरी क्यूरी ने भी जैचीमोव से निकाले अयस्क से ही रेडियम नामक तत्व को अलग किया था। द्वितीय विश्व युद्ध से पहले तक इसका उपयोग मुख्य रूप से रेडियम प्राप्त करने के लिए किया जाता था। इसका उपयोग स्वास्थ्य से जुड़े कार्यों, घड़ी और अन्य चीजों में चमकीले रंग के रूप में किया जाता था, पर इसका उपयोग कुछ अन्य स्थानों में भी किया गया था, जो हानिकारक था। इस यूरेनियम का उपयोग मुख्यतः पीले रंग में उपयोग किया जाता था।

यूरेनियम का मूल्य

वर्ष 1981 से अमेरिका का ऊर्जा विभाग, वहाँ के यूरेनियम की कीमतों और तादाद के बारे में जानकारी देता रहता है। इसकी कीमत वर्ष 1981 में 32.90 अमेरिकी डॉलर प्रति पाउण्ड U₃O₈ थी। यह 1990 में गिरकर 12.55 पर आ गया और 2000 में यह 10 अमरीकी डॉलर से भी नीचे चला गया। यूरेनियम का मूल्य 1970 के आसपास बहुत अधिक था, परमाणु सूचना केन्द्र ने 1978 में बताया कि ऑस्ट्रेलियाई यूरेनियम की कीमत इस दौरान 43 अमरीकी डॉलर/lb-U3O8 थी। यूरेनियम का अब तक का सबसे कम मूल्य वर्ष 2001 में था। इस दौरान इसकी कीमत 7 डॉलर प्रति एलबी था, लेकिन अप्रैल 2007 में इसकी कीमतों में उछाल आया और मूल्य बढ़ कर 113 अमेरिकी डॉलर हो गया।
सामान्य मुक्ति और विकास दल

सामान्य मुक्ति और विकास दल (Algemene Bevrijdings- en Ontwikkelingspartij) सूरीनाम का एक राजनैतिक दल है। इसकी स्थापना ११ फ़रवरी १९९० को हुई थी। इसके वर्तमान नेता आर॰ बर्नस्विज्क हैं।
पिछ्ले विधायी चुनावों (२५ मई २००५), में यह दल "ए-संयोजन" का एक घटक दल था जिसे ७.३% मत मिले थे और राष्ट्रीय विधानसभा की कुल ५३ सीटों में से ५ पर विजय प्राप्त हुई।
२८०२ ईसा पूर्व

२८०२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८०२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
हदरामौत प्रान्त

नाम का उच्चारण

'हदरामौत' को अरबी लिपि में 'حضرموت' लिखा जाता है जिसका अंतिम अक्षर 'ض' (जो 'ज़ुआद' कहलाता है) भारतीय उपमहाद्वीप, अफ़ग़ानिस्तान और ईरान में 'ज़' का उच्चारण रखता है, जबकि अरब देशों में इसका उच्चारण 'द' या 'ध' से मिलता-जुलता किया जाता है। इसलिए इस क्षेत्र और प्रान्त के नाम को - 'हदरामौत', 'हधरामौत' और 'हज़रामौत' - तीनों उच्चारणों के साथ पाया जाता है। ठीक यही उच्चारण का अंतर 'रमज़ान' (رمضان‎) शब्द में भी देखा जाता है जो 'रमज़ान' और 'रमादान' दोनों रूपों में मिलता है।
मुहम्मद अब्बासी

पाकिस्तानी जनरल राजनेता और पाकिस्तान के प्रांत, सिंध के पूर्व राज्यपाल।
गोल तारागुच्छ

गोल तारागुच्छे ("ग्लोब्युलर क्लस्टर") १०-३० प्रकाश वर्ष के गोलाकार क्षेत्र में एकत्रित दस हज़ार से दसियों लाख तारों के तारागुच्छे होते हैं। इनमे से अधिकतर तारे ठन्डे (लाल और पीले रंगों में सुलगते हुए) और छोटे आकार के (ज़्यादा-से-ज़्यादा सूरज से दुगने बड़े) और काफी बूढ़े होते हैं। बहुत से तो पूरी ब्रह्माण्ड की आयु (जो १३.६ अरब वर्ष अनुमानित की गयी है) से चंद करोड़ साल कम के ही होते हैं। इनसे बड़े या अधिक गरम तारे या तो महानोवा (सुपरनोवा) बनकर ध्वस्त हो चुके होते हैं या सफ़ेद बौने बन चुके होते हैं। फिर भी कभी-कभार इन गुच्छों में अधिक बड़े और गरम नीले तारे भी मिल जाते हैं। वैज्ञानिकों का अनुमान है के ऐसे नीले तारे इन गुच्छों के घने केन्द्रों में पैदा हो जाते हैं जब दो या उसे से अधिक तारों का आपस में टकराव और फिर विलय हो जाता है। आकाशगंगा (मिल्की वे, हमारी गैलेक्सी) में गोल तारागुच्छे आकाशगंगा के केंद्र के इर्द-गिर्द फैले हुए गैलेक्सीय सेहरे में मिलते हैं।
किंवदंती

किंवदंती दृष्टांत स्वरूप उल्लेख की जानेवाली विपर्यस्त अथवा असंबद्ध इतिहास की घटनाओं के आधार पर लोकजीवन में प्रचलित कथाओं को कहते हैं। सामान्यत: इस शब्द का प्रयोग दंतकथा और अनुश्रुति के रूप में किया जाता है किंतु इससे ध्वनित होने वाली कथाएँ उनसे किंचित भिन्न होती हैं।
 'किंवदंतीजनता में चली आ रही सुनी-सुनाई बात वाक्यांश के लिए प्रयोग किया जाने वाला एक शब्द है
हिल्डा मैरी लाजरस

हिल्डा मैरी लाजरस (जन्म १८९० – निधन १९७८) भारत में एक ईसाई मिशनरी और लोकप्रिय स्त्री रोग विशेषज्ञ और प्रसूति विज्ञानी थीं। वो आंध्र मेडिकल कॉलेज की प्राचार्या एवं विशाखापत्तनम के किंग जॉर्ज अस्पताल की अधीक्षक थीं। वो वेल्लोर स्थित क्रिश्चियन मेडिकल कॉलेज और अस्पताल की प्रथम भारतीय निदेशक थीं।

पुरस्कार

सन् १९६१ में भारत सरकार ने उन्हें पद्म श्री पुरस्कार से सम्मानित किया।
सौर अर्धव्यास

सौर अर्धव्यास (solar radius), जिसे  के चिन्ह से दर्शाया जाता है, हमारे सूरज का अर्धव्यास (रेडियस) है जो ६.९५५ x १०५ किलोमीटर के बराबर है। खगोलशास्त्र में, सौर्य अर्धव्यास का तारों के अर्धव्यास बताने के लिए इकाई की तरह इस्तेमाल होता है। अगर किसी तारे का अर्धव्यास हमारे सूरज से बीस गुना है, जो कहा जाएगा के उसका अर्धव्यास २०  है। ज़ाहिर है के सूरज का अपना अर्धव्यास १  है।
बीकानेर की जातियां

हिंदुओं में ब्राह्मण, राजपूत, महाजन, कायस्थ, जाट, चारण, भाट, सुनार, दर्जी, लुहार, खाती (बढ़ई), कुम्हार, तेली, माली, नाई, धोबी, गूज्जर, कंजर, अहीर, गोंसाई, स्वामी, डाकोत, कलाल, लेखरा, छींपा, सेवक, भगत, भड़भूंजा, रैगर, मोची, चमार आदि कई जातियाँ हैं। ब्रह्मण, महाजन आदि कई जातियों की अनेक उपजातियाँ भी बन गई है, जिनमें परस्पर विवाह संबंध नही होता,जैसे-ब्राह्मणों में गोड़ ब्राह्मण और वैष्णव(बैरागी) ब्राह्मण।  आदिवासियों में मीणा, बावरी, थोरी आदि हैं। ये लोग खेती और मजदूरी करते हैं। मुसलमानों में शेख, सैयद, मुगल, पठान, कायमख़ानी, राठ, जोहिया, रंगरेज, भिश्ती और कुंजड़े आदि कई जातियाँ हैं।
यहां के अधिकांश लोग खेती करते हैं। शेष व्यापार, नौकरी, दस्तकारी, मजदूरी अथवा लेन-देन का कार्य करते हैं। पशु पालन यहां का मुख्य पेशा है। परीज़ादे और राढ जाति के मुसलमान इस धंधे में लिप्त है। व्यापार करनेवाली जातियों में प्रधान महाजन हैं, जो दूर-दूर स्थानों में जाकर व्यापार करते हैं और ये वर्ग संपन्न वर्ग भी है। ब्राह्मण विशेषकर पूजा-पाठ तथा पुरोहिताई करते हैं,वैष्णव(बैरागी)ब्राह्मण मुख्यत:मंदिरो और मठो में महंत या पुजारी होते है। परंतु कोई-कोई व्यापार, नौकरी तथा खेती भी करते हैं। कुछ महाजन कृषि से भी अपना निर्वाह करते हैं। राजपूतें का मुख्य पेशा सैनिक-सेवा है, किंतु कई खेती भी करते है।